دونیا اوزره فرقلی توپلوملارین گله‌نک، گؤره‌نک و بیلگیلرینین نسیللره اؤتورولمه‌سین‌ده اؤنملی رول اوینایان ۶ مینه قدر دیلین یوزده ۴۳و یوخ اولما تهلوکه‌سی آلتین‌دادیر.
بیرلشمیش میلتلر تشکیلاتینین معلوماتلارینا گؤره، اؤزللیکله یئرلی خالقلارین دانیشدیغی دیللرین یوخ اولما نسبتلری قایفی وئریرکن، بو وضعیت یئرلیلرین اؤزگونلوکلرینی قوروما باخیمین‌دان دا پیس بیر تابلو یارادیر.
اولوسلارآراسی راپورلارا گؤره هر ۲ هفته‌ده ۱ دیل یوخ اولور.
بو وضعیت دونیا مدنیت زنگلینلیکلرینین گئتدیکجه آزالماسی باخیمین‌دان تهلوکه عرض ائدیر.
بیرلشمیش میلتلر تشکیلاتینا گؤره دونیا میقیاسین‌دا ۳۷۰ میلیون یئرلی وار.
یئرلیلر، داها یاخشی حیات آختاریشی اوچون و تورپاقلارینا ائدیله‌ن مداخیله‌لر اۆزون‌دن مجبوری کؤچه معروض قالیر و بو وضعیت یئرلیلرین مدنیتلری و حیات طرزلرینین محافظه‌سینی تهلوکه‌یه آتیر.
بو تهلوکه‌لرین باشین‌دا ایسه یئرلیلرین آنا دیللرینین قورونامماماسی گلیر.
گئتدیکلری یئرلرده آنا دیللرینین رسمی دیل و یا تحصیل دیلی اولماماسی اوزون مدت‌ده یوزلرجه دیلین یوخ اولماسینا سبب اولور.
یوخ اولما تهلوکه‌سی آلتین‌دا اولان دیللر آراسین‌دا ایتاییانین بللی بؤلگه‌لرین‌ده دانیشیلان هیند-آوروپا دیل عائله‌سینه عاید لیگوریان، آفریقادا دانیشیلان تاماشئکجه، رومن دیللرین‌دن پیکارد، قوزئی قافقازدا یاشایانلارین دانیشدیغی قاراچای-بالکارجا، پونتوس رومجاسی، خوراسان تورکجه‌سی، قاقاووزجا، قیریم تاتارجاسی، یونانیستان و ایتالیادا دانیشیلان آربیرئشجه، گورجوستان‌دا دانیشیلان سوانجا، ایرلندجه، سامیجه، لاتین آمریکادا دانیشیلان کوریپاکو، یئنی زلند یئرلیلرینین دانیشدیغی مائوریجه کیمی دیللر یئر آلیر.
بیرلشمیش میلتلر تحصیل، بیلیم و مدنیت تشکیلاتی (یونسکو) باش‌دا اولماقلا بیرلشمیش میلتلر تشکیلاتی نزدین‌ده چئشیدلی فرقینده‌لیک پروژه‌لری، دیللرین ایتمه‌سینین قارشی‌سینی آلماق اوچون اؤزللیکله آنا دیللرین اوخوللاردا اؤیردیلمه‌سی مسئله‌سین‌ده بیلینج یارادیلماغا چالیشیلیر.
